കെഎസ്ആര്ടിസിയിലെ ശമ്ബള പരിഷ്കരണം: അടുത്ത ചര്ച്ച നാളെ ചാത്തന്നൂര്: കെഎസ്ആര്ടി സിയിലെ ശമ്ബള പരിഷ്കരണവുമായി ബന്ധപ്പെട്ട നാലാം ഘട്ട ചര്ച്ച ഇന്നലെ നടത്തി. എക്സിക്യൂട്ടീവ് ഡയറക്ടര്മാര് ഉള്പ്പെടുന്ന മാനേജ്മെന്റ് ഉപസമിതിയും അംഗീകൃത യൂണിയനുകളുടെ പ്രതിനിധികളുമാണ് ചര്ച്ചയില് പങ്കെടുത്തത്. അടുത്ത ചര്ച്ച നാളെ നടത്തും. വര്ക്കിംഗ് അറേഞ്ച്മെന്റ് വ്യവസ്ഥയില് ട്രാന്സ്ഫര് ചെയ്യപ്പെടുന്ന ജീവനക്കാര്ക്കും പൊതു സ്ഥലം മാറ്റത്തിന്റെ മാനദണ്ഡം ബാധകമാക്കണമെന്ന് സംഘടനകള് ആവശ്യപ്പെട്ടു.ഈ കാര്യം ട്രാന്സ്ഫര് നിബന്ധനകളില് ഉള്പ്പെടുത്താന് ആവശ്യമായ തീരുമാനം ഉണ്ടാക്കാമെന്ന് മാനേജ്മെന്റ് അറിയിച്ചു. ജീവനക്കാരില് നിന്നും കോസ്റ്റ് ഓഫ് ഡാമേജ് ഈടാക്കുന്നതിന് കൃത്യമായ മാനദണ്ഡം ഉണ്ടാകണമെന്നും, ഇതുമായി ബന്ധപ്പെട്ട് 2013 ല് പുറപ്പെടുവിച്ചിട്ടുളള ഉത്തരവില് ഭേദഗതികള് വരുത്തണമെന്നും സംഘടനകള് ആവശ്യപ്പെട്ടു. കോസ്റ്റ് ഓഫ് ഡാമേജ് ഇടാക്കുമ്ബോള് തേയ്മാനം, ഇന്ഷുറന്സ് ക്ലെയിം എന്നീ ഘടകങ്ങള് കൂടി കണക്കിലെടുത്ത് കൊണ്ട് യൂണിറ്റ് തല സമിതി അസസ്മെന്റ് നടത്തണമെന്നും, കൂടാതെ തേര്ഡ് പാര്ടി ഇന്ഷൂറന്സ് ക്ലെയിം അടക്കം നേടിയെടുക്കുന്നതിന് ആവശ്യമായ നടപടി ഉണ്ടാകണമെന്നും ആവശ്യമുയര്ന്നു. ഈ വ്യവസ്ഥകള് അടങ്ങുന്ന ഉത്തരവുകള് കരാറിന്റെ ഭാഗമാക്കണമെന്ന് സംഘടനകള് ആവശ്യപ്പെട്ടു. ഈ കാര്യം വിശദമായ പഠനത്തിന് ശേഷം തീരുമാനമറിയിക്കുമെന്ന് മാനേജ്മെന്റ് അറിയിച്ചു. മതിയായ സുരക്ഷാ സംവിധാനമില്ലാത്ത ബസുകളില് ടിക്കറ്റ് റാക്ക് നഷ്ടപ്പെടുന്ന അവസരങ്ങളില് കണ്ടക്ടര്മാരില് നിന്ന് ടിക്കറ്റിന്റെ മുഴുവന് വിലയും ഈടാക്കുന്ന നടപടി ഒഴിവാക്കണമെന്നും, ടിക്കറ്റിന്റെ പ്രിന്റിംഗ് കോസ്റ്റും നോമിനലായ ഫൈനും ഈടാക്കി നടപടികള് അവസാനിപ്പിക്കണമെന്നും സംഘടനകള് ആവശ്യപ്പെട്ടു. ഈ കാര്യത്തില് നിയമവശങ്ങള് കൂടി പരിശോധിച്ച് മറുപടി അറിയിക്കാമെന്ന് മാനേജ്മെന്റ് അറിയിച്ചു.നിശ്ചിത കാലാവധി പൂര്ത്തിയാക്കിയ എംപാനല് ജീവനക്കാരെ സ്ഥിരപ്പെടുത്തുവാനും, മറ്റുള്ളവരുടെ ജോലി സുരക്ഷ ഉറപ്പാക്കുവാനും, കരാറില് വ്യവസ്ഥയുണ്ടാകണമെന്ന് ആവശ്യമുന്നയിച്ചു. എന്നാല് ഈ കാര്യത്തിലെ നിയമപ്രശ്നങ്ങളും ഉയര്ന്ന തലത്തിലുള്ള തീരുമാനങ്ങളുമനുസരിച്ച് മാത്രമേ നിലപാട് എടുക്കാന് കഴിയൂ എന്ന് മാനേജ്മെന്റ് നിലപാട് അറിയിച്ചുവനിതാ ജീവനക്കാര്ക്ക് സുരക്ഷിതമായ വിശ്രമ മുറിയും, ശുചി മുറിയും ഒരുക്കുന്ന കാര്യത്തിലും കൂടാതെ കണ്ടക്ടര് സീറ്റ് സിംഗിള് ആക്കുന്ന കാര്യത്തിലും തീരുമാനമെടുക്കണമെന്ന ആവശ്യം പരിഗണിക്കാമെന്ന് മാനേജ്മെന്റ് അറിയിച്ചു. എംപ്ലോയീസ് അസോസിയേഷന് സി ഐ ടി യു നെ പ്രതിനിധീകരിച്ച് സി.കെ ഹരികൃഷ്ണന്, പി.ഗോപാലകൃഷ്ണന്, വി.ശാന്തകുമാര്, ടി ഡി എഫ് പ്രതിനിധികളായ ആര് അയ്യപ്പന്, ആര്.ശശിധരന്, എംപ്ലോയീസ് സംഘ് ബിഎംഎസ് ജനറല് സെക്രട്ടറി കെ.എല്.രാജേഷ് എന്നിവര് പങ്കെടുത്തു.